HR Službeni list Europske unije C 432/16

Objava zahtjeva u skladu s člankom 50. stavkom 2. točkom (a) Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode

(2014/C 432/09)

Ova je objava temelj za podnošenje prigovora na zahtjev u skladu s člankom 51. Uredbe (EU) br. 1151/2012 Europskog parlamenta i Vijeća (1).

ZAHTJEV ZA IZMJENU

UREDBA VIJEĆA (EZ) br. 510/2006

o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (2)

ZAHTJEV ZA IZMJENU U SKLADU S ČLANKOM 9.

„PRESUNTO DE BARRANCOS”/„PALETA DE BARRANCOS”

EZ br.: PT-PDO-0105-0010-7.7.2010.

ZOZP ( ) ZOI ( X )

1. Rubrika specifikacije proizvoda na koju se primjenjuje izmjena

—

☒

—

☒

—

☐

—

☐

—

☒

—

☐

—

☒

—

☐

—

☒

2. Vrsta izmjene

—

☒

—

☐

—

☐

—

☐

3. Izmjena (izmjene)

3.1. Naziv proizvoda

Uvođenje naziva „Paleta de Barrancos”, plećke – prednji udovi nakon zrenja, koji su se odavna nazivali „Paleta de Barrancos”, obuhvaćeni su specifikacijom proizvoda.

3.2. Opis proizvoda

Opis proizvoda „Paletas de Barrancos” unesen je u specifikaciju proizvoda i u jedinstveni dokument. Fizička svojstva plećke „Paleta de Barrancos”, kao i svojstva sirovine, podrobno su opisana s obzirom na to da se radi o prednjim udovima svinje dok se „Presunto de Barrancos” proizvodi od stražnjih udova.

Plećka „Paleta de Barrancos” komad je mesa koji je u svemu jednak butu „Presunto de Barrancos” osim po težini, s obzirom na to da se proizvodi od prednjih udova životinje od kojih se proizvode pršuti („presuntos”).

Plećke „Paletas de Barrancos” prvotno nisu bile obuhvaćene zaštićenom oznakom izvornosti s obzirom na to da su u prošlosti bile namijenjene obiteljskoj potrošnji ili su se na tržište stavljale mjestimice na lokalnoj razini. Slijedom razvoja potrošačkih navika i s obzirom na to da se radi o manjim komadima mesa nastalima istim načinom proizvodnje i koji prema tome imaju ista svojstva kao i but „Presunto de Barrancos”, sada su plećke gospodarski isplative i uživaju ugled pa je i njima potrebna tražena zaštita.

Ovim će se zahtjevom proizvođačima pružiti odgovarajuća sredstva za bolju identifikaciju i promidžbu tih posebnih proizvoda i, jednako tako, zaštititi ih od nezakonitih praksi.

Dodavanjem plećke „Paleta de Barrancos” osigurat će se pravedna naknada za proizvođače plećki koji tako pružaju jasne informacije o posebnim svojstvima tog proizvoda i o njegovoj povezanosti sa zemljopisnim područjem, omogućujući potrošačima sigurnu i pouzdanu kupnju tih proizvoda.

3.3. Način proizvodnje

U tablici u nastavku nalaze se podaci o trajanju različitih faza uzgoja, o podrijetlu i kvaliteti ishrane životinja i navedeno je najkraće razdoblje tovljenja i završna faza u sustavu ispaše od najmanje 60 dana tijekom kojih životinje slobodno pasu u hrastovoj šumi, hrane se isključivo zahvaljujući postojećim prirodnim izvorima, to jest travom i žirovima. Upravo takvim načinom ishrane životinje mogu poprimiti svojstva poželjna za proizvodnju butova i plećki.

Faze Trajanje Hrana iz zemljopisnog područja proizvodnje sirovine Odojak 45 do 60 dana Majčino mlijeko kojem se može dodati složena hrana Rast > 8,5 mjeseci Žitarice, slama, prirodni i uzgojeni pašnjaci složena hrana Tovljenje i završna faza u sustavu ispaše zvanom „montanheira” > 60 dana Hrana koja se dobiva isključivo iz hrastove šume

Budući da je dodana plećka „Paleta de Barrancos”, točno je određeno trajanje različitih faza postupka prerade tog proizvoda. U tablici u nastavku navedeno je trajanje faza prerade za svaki od ta dva proizvoda.

Faze Trajanje But Plećka Soljenje 1 do 1,5 dan/kg 1 do 1,5 dan/kg Zrenje 25 do 45 dana 25 do 45 dana Sušenje – dozrijevanje > 6 mjeseci > 4 mjeseca Starenje > 6 mjeseci > 4 mjeseca

3.4. Označivanje

Ovisno o tome je li riječ o plećki ili butu, etiketa mora sadržavati sljedeće oznake: „Presunto de Barrancos – Zaštićena oznaka izvornosti” ili „Paleta de Barrancos – Zaštićena oznaka izvornosti”.

Oznake o najkraćem roku trajanja, o seriji, nazivu, poduzeću ili tvrtki i adresi proizvođača ukinute su jer su ti podaci već predviđeni općim zakonodavstvom primjenjivim za označivanje proizvoda. Popis sastojaka obavezan je samo kada je but obrađen maslinovim uljem ili mljevenim paprom.

Kako bi se poštovali nacionalni zahtjevi, od sada se na etiketi proizvoda obavezno mora nalaziti certifikacijski žig koji sadržava naziv proizvoda i njegovu odgovarajuću oznaku, nadzorno tijelo i serijski broj.

3.5. Posebna pravila za rezanje, ribanje, pakiranje

Budući da postupci rezanja na dijelove i rezanja na kriške podliježu nadzoru, ukinuto je ograničenje mjesta jer se njime ni na koji način ne utječe na svojstva proizvoda, a ograničava se njegovo stavljanje na tržište u raznim predviđenim oblicima pakiranja.

3.6. Nadzorno tijelo i skupina proizvođača

AGRICERT – Certificação de Produtos Alimentares Lda. – nadzorno je tijelo zaduženo za provjeru sukladnosti proizvoda, a ACPA – Associação de Criadores de Porco Alentejano – nova je skupina proizvođača.

JEDINSTVENI DOKUMENT

UREDBA VIJEĆA (EZ) br. 510/2006

o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (3)

„PRESUNTO DE BARRANCOS”/„PALETA DE BARRANCOS”

EZ br.: PT-PDO-0105-0010-7.7.2010.

ZOZP ( ) ZOI ( X )

1. Naziv

„Presunto de Barrancos”/„Paleta de Barrancos”

2. Država članica ili treća zemlja

Portugal

3. Opis poljoprivrednog ili prehrambenog proizvoda

3.1. Vrsta proizvoda

Razred 1.2. Proizvodi od mesa (kuhani, soljeni, dimljeni itd.)

3.2. Opis proizvoda na koji se odnosi naziv iz točke 1.

„Presunto de Barrancos” nazivaju se soljeni, sušeni, dozreli, ali ne i dimljeni butovi odraslih svinja pasmine „alentejana” (Sus ibericus), zaklanih u dobi od 12 do 20 mjeseci.

Oblik i vanjski izgled: dugačkog i izduljenog stiliziranog reza, profiliran pod kutom ili u obliku stošca, ovisno o pravilima tradicionalnog rezanja, prekriven kožom. Suvišna mast može se očistiti, a svinjska noga (papak) sustavno se zadržava kako bi se olakšala identifikacija.

Najmanja težina jest 5 kg, boja može biti od karakteristične ružičaste do grimiznocrvene, a nakon rezanja vidjeti se masno tkivo raspoređeno u mišićnoj masi, nakon najmanje šest mjeseci sušenja/dozrijevanja i najmanje šest mjeseci starenja u podrumu.

But „Presunto de Barrancos” može se prodavati cijeli ili u komadima, bez kosti ili s kostima ili u kriškama.

„Paleta de Barrancos” nazivaju se soljeni, sušeni, dozreli, ali ne i dimljeni prednji udovi odraslih svinja pasmine „alentejana” (Sus ibericus), zaklanih u dobi od 12 do 20 mjeseci.

Oblik i vanjski izgled: dugačkog i izduljenog stiliziranog reza, profiliran ili zaobljen, ovisno o pravilima tradicionalnog rezanja, prekriven kožom. Suvišna mast može se očistiti, a svinjska noga (papak) sustavno se zadržava kako bi se olakšala identifikacija.

Najmanja težina jest 3 kg, boja može biti od karakteristične ružičaste do grimiznocrvene, a nakon rezanja vidjeti se masno tkivo raspoređeno u mišićnoj masi, nakon najmanje četiri mjeseca sušenja/dozrijevanja i najmanje četiri mjeseca starenja u podrumu.

Plećka „Paleta de Barrancos” može se stavljati na tržište cijela ili u komadima, bez kosti ili s kostima ili u kriškama.

3.3. Sirovine (samo za prerađene proizvode)

Proizvodi „Presunto de Barrancos”/„Paleta de Barrancos” smiju se proizvoditi samo od trupova svinja pasmine „alentejana”, rođenih, uzgojenih, hranjenih i zaklanih u određenom zemljopisnom području za proizvodnju sirovine.

Butovi: čine ih svježi butovi težine veće od 6 kg.

Plećke: čine ih svježi prednji udovi težine veće od 4 kg.

3.4. Hrana za životinje (samo za proizvode životinjskog podrijetla)

Odojci se hrane majčinim mlijekom najmanje 45 dana, a taj način ishrane može biti nadopunjen složenom hranom. Nakon što ih se odbije od mlijeka, odojci ulaze u fazu rasta koja traje do sustava ispaše zvanog „montanheira”. Faza rasta završava u rujnu/listopadu. U tom se razdoblju životinje hrane žitaricama, koncentriranom hranom i slamom koje dolaze iz zemljopisnog područja proizvodnje sirovine.

Faza tovljenja i završna faza u sustavu ispaše (zvanom „montanheira”) prvenstveno se sastoje od ispaše životinja na otvorenom u hrastovim šumama, čime dobivaju ishranu koju čine isključivo postojeći prirodni sastojci, odnosno trava i žirovi. Trajanje tog razdoblja podudara se s dozrijevanjem žirova hrasta/hrasta plutnjaka u šumi, što uobičajeno traje od listopada/studenoga do siječnja/veljače. Životinje ostaju u tom sustavu najmanje 60 dana i poprimaju svojstva poželjna za proizvodnju butova i plećki.

Faze Trajanje Hrana iz zemljopisnog područja proizvodnje sirovine Odojak 45 do 60 dana Majčino mlijeko kojem se može dodati složena hrana Rast > 8,5 mjeseci Žitarice, slama, prirodni i zasijani pašnjaci, složena hrana Tovljenje i završna faza u sustavu ispaše zvanom „montanheira” > 60 dana Hrana koja se dobiva isključivo iz hrastove šume

3.5. Posebni proizvodni postupci koji se moraju provesti na određenom zemljopisnom području

Prasenje, rast, tovljenje i završna faza životinja u ispaši „montanheira”, kao i klanje odvijaju se na određenom zemljopisnom području za proizvodnju sirovine. Proizvodnja ili priprema, zrenje i sušenje odvijaju se na određenom zemljopisnom području za preradu.

3.6. Posebna pravila za rezanje, ribanje, pakiranje itd.

—

3.7. Posebna pravila za označivanje

Ovisno o tome radi li se o plećki ili butu, etiketa mora sadržavati sljedeće oznake: „Presunto de Barrancos – Zaštićena oznaka izvornosti” ili „Paleta de Barrancos – Zaštićena oznaka izvornosti”.

4. Sažeta definicija zemljopisnog područja

Zemljopisno područje proizvodnje sirovine (općine):

Alter do Chão, Castelo de Vide, Crato, Marvão, Nisa, Portalegre, Avis, Mora, Ponte de Sôr, Arronches, Campo Maior (osim mjesta S. João Baptista), Elvas (osim mjesta S. Pedro), Fronteira, Monforte, Borba, Estremoz, Sousel, Vila Viçosa, Arraiolos, Évora, Montemor-o-Novo, Portel, Vendas Novas, Viana do Alentejo, Alandroal, Mourão, Redondo, Reguengos de Monsaraz, Alcácer do Sal (osim mjesta S. Matias do Castelo), Grândola (osim mjesta Melides), Alvito, Beja, Cuba, Mértola, Vidigueira, Barrancos, Moura, Serpa, Aljustrel, Almodôvar, Castro Verde, Ferreira do Alentejo, Ourique, Odemira (osim mjesta Vila Nova de Mil Fontes i S. Teotónio), Santiago de Cacém (osim mjesta Santo André) i Sines.

Zemljopisno područje prerade (općina): Barrancos.

5. Povezanost sa zemljopisnim područjem

5.1. Posebnosti zemljopisnog područja

Zbog pedoloških i klimatskih karakteristika i nadmorske visine na jugozapadu Pirenejskog poluotoka razvio se poseban poljoprivredno-šumsko-pastirski sustav „montado” (hrastova šuma).

Ovaj ekološki sustav jedinstven u svijetu odlikuje se šumovitim površinama na kojima rastu stabla roda Quercus, kserofitne biljke i biljni pokrov uvjetovan malom količinom padalina.

Ovisno o prevladavajućoj vrsti, hrastove se šume mogu sastojati od hrasta plutnjaka (Quercus suber), hrasta crnike (Quercus rotundifolia) ili mješavine tih dviju sorti. Zemljopisna raspoređenost mijenja se od obale prema unutrašnjosti s obzirom na to da Atlantski ocean utječe na klimatske uvjete i određuje prisutne vrste. Prema tome, hrast plutnjak (Quercus suber) prevladava na zapadu, a hrast crnika (Quercus rotundifolia) na istoku.

Domaći šumoviti krajolik, koji se sastoji od hrasta crnike i hrasta plutnjaka, svojstven jugu naše zemlje i obilježen blago valovitom topografijom, šljunkovitim podzemljem i tlom slabe plodnosti, ponajprije je pogodan za šumarstvo i pastirsku djelatnost. Rijetka i samonikla vegetacija razvija se ispod tla i ulazi u hranu svinja. Ovaj ekološki sustav pridonosi održavanju tla, čime se sprječava erozija i istodobno osigurava vrlo važan izvor hrane: žirovi.

Općina Barrancos ima osobite pedoklimatske karakteristike zbog blizine lanca Sierra Morena, zbog nadmorske visine (350 metara iznad razine mora) i zbog blizine rijeke Ardilla i obale rijeke Murtigão.

Ovaj grad smješten na visokoj nadmorskoj visini odlikuje se mediteranskom mikroklimom s prevladavajućim sjeverozapadnim (SZ) ili zapadnim (Z) vjetrovima, koji mogu doseći najveću brzinu od 60 km/h, s relativnom godišnjom vlažnošću od 70 % i najvišim temperaturnim vrijednostima od 38 °C do 40 °C u srpnju i kolovozu i najnižim temperaturnim vrijednostima od 3 °C do 5 °C u prosincu i siječnju.

Zahvaljujući lokalnoj mikroklimi sušenje, dozrijevanje i starenje butova i plećki moguće je u prirodnim uvjetima bez potrebe za dimljenjem koje se uobičajeno primjenjuje u svim drugim regijama Portugala u kojima se proizvode butovi.

Ova posebna tehnika proizvodnje oslanja se na lokalne, autentične i nepromjenljive načine proizvodnje i praktički se nije mijenjala s vremenom.

5.2. Posebnosti proizvoda

Proizvodi „Presunto de Barrancos”/„Paleta de Barrancos” proizvode se po završetku razdoblja prirodnog zrenja, u mikroklimatskim uvjetima općine Barrancos. Zbog visokih temperatura ljeti butovi i plećke postupno počinju isparavati i tada oleinska kiselina ulazi u mišićna vlakna dajući cijelom butu posebnu aromu, karakteristike i okus, kao što su masnoća i tekstura masnog tkiva, mekoća i izraženija aromatska svojstva.

Ti se proizvodi proizvode isključivo od svinja pasmine „alentejana” genetskih karakteristika koje omogućuju raspoređivanje masnog tkiva u mišić, što proizvodu daje poseban prošarani izgled.

Okus je blag i profinjen, nije vrlo slan i ponekad blago pikantan, vrlo nježan i sočan. Aromatičan je, slabo vlaknaste teksture i prema tome prilično mekan. Masno je tkivo aromatično i ugodna okusa, sjajno i biserne bijele boje. Konzistencija ovisi o ishrani i o udjelu žirova u njoj.

5.3. Uzročna povezanost zemljopisnog područja i kvalitete ili karakteristika proizvoda (za ZOI) odnosno određene kvalitete, ugleda ili drugih karakteristika proizvoda (za ZOZP)

Svinja pasmine „alentejana” u pravom je smislu riječi najučinkovitiji potrošač plodova hrastovih šuma i najbolje ih pretvara u meso. Ovakvo uzorno korištenje prirodnog resursa, uz metaboličke osobitosti svojstvene toj pasmini, uvjetuje stvaranje sirovine jedinstvenih svojstava, usko povezane s posebnim zemljopisnim područjem i čini temelj za dobivanje proizvoda „Presunto de Barrancos”/„Paleta de Barrancos”.

Tako se određeno zemljopisno područje proizvodnje sirovine podudara s općinama u kojima prevladavaju područja šuma hrasta plutnjaka ili hrasta crnike koje uvjetuju raspoređenost populacije svinja pasmine „alentejana”.

Meso životinja uzgojenih u sustavu ispaše „montanheira”, odabranih za proizvodnju tog buta i plećke te kontroliranih od prasenja, ima osobita svojstva povezana s uzgojem i prehranom. Te su životinje uzgojene u ekstenzivnom sustavu ispaše „montanheira” u kojem se zahvaljujući žirovima stvara meko masno tkivo bogato polinezasićenim kiselinama.

Zahvaljujući mikroklimi određenog zemljopisnog područja proizvodnje ili pripreme, sušenje, dozrijevanje i starenje butova i plećki odvija se u prirodnim uvjetima, bez dimljenja, što nije slučaj s drugim regijama u kojima se proizvode butovi i plećke, pružajući tako proizvodu svojstva kojima se razlikuje od drugih proizvoda svoje kategorije.

Upravo zahvaljujući klimatskim karakteristikama zemljopisnog područja prerade, postupak prerade može se odvijati u prirodnim klimatskim uvjetima, sporo i dugotrajno, pri temperaturama i stopama vlažnosti koje omogućuju dobivanje proizvoda vrlo karakteristične teksture, arome i okusa koji uživaju jedinstvenu prepoznatljivost i ugled.

http://www.dgadr.mamaot.pt/images/docs/val/dop_igp_etg/Valor/CE_Presunto_Paleta_Barrancos_DOP.pdf

(1) SL L 343, 14.12.2012., str. 1.

(2) SL L 93, 31.3.2006., str. 12. Zamijenjena Uredbom (EU) br. 1151/2012.

(3) Zamijenjena Uredbom (EU) br. 1151/2012.